Spørsmål til høring

Vi forventer ikke at dere svarer på alle spørsmålene. Noen av spørsmålene er i hovedsak rettet mot offentlig sektor som tilbyr data, mens andre spørsmål er rettet mot brukere av dataene (næringsliv, forskning, presse, sivilsamfunn, osv.). Dere kan svare på spørsmålene som er relevant for dere.

Høringen er åpen, og alle kan sende inn innspill. Rådet ber om at svar sendes inn ved hjelp av denne svarmalen.

Navn, enten på virksomheten du representerer, eller deg som privatperson:

Patentstyret v/ Avdeling Digitale tjenester
Patentstyret hjelper norsk næringsliv og innovasjonsmiljøer med å styrke egen virksomhet ved bruk av industrielle rettigheter. God bruk av industrielle rettigheter er med på å sikre investeringer, konkurranseposisjoner og bidra til økonomisk vekst i det norske samfunnet. Patentstyret behandler søknader om patenter, varemerkeregistrering og designbeskyttelse. 
Patentstyret har etablert åpne data(sett) via datanorge.no for patent, varemerke og design for å gjøre rettigheter lett tilgjengelig i tråd med Digitaliseringsrundskrivet og kundebehov. Dataene tilbys via en ny API plattform for å legge til rette for effektivisering, innovasjon og bedre tjenester i offentlig sektor og næringslivet.

Hva beskriver best deg/dere som avsender:

☒  Offentlig virksomhet (statlig, kommunal eller fylkeskommunal)
☐  Næringsliv (privat virksomhet eller bransjeorganisasjon)
☐  Forskning eller utdanning
☐  Presse eller medier
☐  Sivilsamfunn eller interesseorganisasjon
☐  Privatperson
☐  Annen – Beskriv gjerne her:
Veilederens relevans og nytteverdi
På hvilken måte kan veilederen være nyttig for offentlige virksomheter som tilgjengeliggjør data?
Skriv inn svaret deres her:
Veilederen oppleves av Patentstyret som ryddig, informativ og er en god erstatning for dagens retningslinjer. Veilederen vil kunne bidra til å motivere og senke terskelen for å komme i gang med bruken av data fra offentlig sektor. 

Patentstyret er en nasjonal myndighet og forvalter en mengde data for rettighetshavere i Norge. Dette området er internasjonalt orientert og illustreres ved at 80 prosent av rettighetene i Norge er fra utenlandske virksomheter. For deling og konsumering av denne typen data internasjonalt, følger vi World Intellectual Property Organization (WIPO) sine internasjonale fagstandarder og beste praksis for IPR-området (Intellectual Property Rights). Dette er meget omfattende standarder som dekker deling av data, detaljerte definisjoner av nøkkeldata og datastrukturer for de ulike fagområdene patent, varemerke og design.
Vi vil foreslå endring i kulepunktet: «Del data basert på åpne og standardiserte formater og informasjonsmodeller, heller enn å tilby skreddersøm til enkeltbrukere”, til: «Del data basert på åpne nasjonale - og internasjonale standardiserte formater og informasjonsmodeller, heller enn å tilby skreddersøm til enkeltbrukere»
Vi antar at dette er relevant for flere andre statlige etater.
Et sentralt mål er at data skal være enkelt å finne, forstå og ta i bruk. Rådet ønsker særlig innspill fra virksomheter og personer som bruker data fra offentlig sektor. Dekker veilederen de behovene dere har som brukere av offentlige data? Er det viktige brukerbehov som ikke er omtalt?
NA siden vi er datatilbyder
Hva kan man gjøre i offentlig sektor gjøre for å sikre at veilederen blir tatt i bruk og har en positiv effekt?

Som datatilbyder mot næringslivet, er det sentralt å jobbe kontinuerlig med å bedre datakvaliteten og gjøre data mer tilgjengelig for eksterne brukere, som via datanorge.no i form av APIer. Innhenting av innsikt til bruk i rapportering og analyse er også viktig. Det gir oss interessant informasjon om hva som skal videreutvikles basert på næringslivets behov. 
I tillegg må vi promotere og vise til gode eksempler på bruk av rettighetsdata sammen annen type data fra næringslivet og andre offentlige aktører. 

Rådet foreslår at veilederen erstatter Retningslinjer ved tilgjengeliggjøring av offentlige data (lenke til regjeringen.no). Rådet mener at en veileder er mer fleksibel og enklere å holde oppdatert. Samtidig kan en veileder oppfattes som mindre forpliktende enn et rundskriv og/eller retningslinjer.  Hvilke fordeler og ulemper ser dere med at det er en veileder fremfor retningslinjer?
Skriv inn svaret deres her:
Patentstyret støtter rådets syn i «at en veileder er mer fleksibel og enklere å holde oppdatert». Dette er også viktig i et internasjonalt miljø hvor endringer skjer raskt. 
Veileder er i ordets betydning mer retningsgivende enn retningslinjer som oppfattes som mer bindende. Dette gir noe mer fleksibilitet og fremdrift i offentlige etaters arbeid med deling av data. I tillegg til større forståelse og forankring på ledernivå med kompetanse og engasjement om nytten av deling av åpne data(sett).
I et kompetansemiljø kan det være større drivkraft i forankring, forståelse og veiledning versus styring gjennom retningslinjer/forskrifter. 
Skillet mellom krav og anbefalinger
Veilederen skiller mellom gjeldende og kommende rettslige krav på den ene siden, og anbefalinger for god praksis på den andre siden. Rådet ønsker innspill på om denne balansen er hensiktsmessig og forståelig.
Er forskjellen på krav og anbefalinger hensiktsmessig og forståelig? Er det anbefalinger som i realiteten er krav, og i så fall, etter hvilket regelverk?
Skriv inn svaret deres her:
Vi opplever presentasjon i veilederen som forståelig.
Om veilederens punkt 5 – Bruk åpne standardlisenser.
Hvorfor vises det ikke til «Norsk lisens for offentlige data (NLOD) 2.0» https://data.norge.no/nlod/no/2.0? Patentstyret har henvist til denne under våre åpne data. Av bakgrunnsnotat fra Rådet, forstår vi at NLOD opphører og fint om dette tydeliggjøres. 
Patentstyrets tilnærming i kommende oppgradering av våre åpne data og ved lansering av ny versjon, er å endre til Creative Commons-lisenser uten at vi har satt oss inn i hva dette medfører av kostnader og ressursbruk. 
Om veilederens punkt 6 - Tilby data uten brukerregistering.
Ved tilgjengeliggjøring av åpne data i Patentstyret, gjennomførte vi en vurdering av brukerregistrering. Vi besluttet at rettighetsinformasjon er åpent tilgjengelig, men for å aksessere API’ene må brukerne registrere seg samt få en nøkkel (selvbetjent løsning). Bakgrunnen for dette er i hovedsak informasjonssikkerhet, og samtidig mulighet for analyser og nøkkeltall for bruk, effektiv respons og hendelseshåndtering. Analyser er også hensiktsmessig i mange sammenhenger dersom vi ønsker dialog med - og involvering av brukere. I dialog med store brukere/kunder, ga de også råd om å lage enkel brukerregistrering.
FAIR-prinsippene
Veilederen viser til de internasjonale FAIR-prinsippene. FAIR står for Findable, Accessible, Interoperable, Reusable. Dette er en større endring sammenlignet med de nåværende retningslinjene ved tilgjengeliggjøring av offentlige data. Rådet har selv definert ambisjonsnivåene, som en hjelp for offentlige virksomheter når de skal vurdere hvilke prinsipper de bør etterleve.
På hvilken måte har det en verdi for databrukere om offentlig sektor i større grad etterlever FAIR-prinsippene? Eventuelt hvis det ikke har verdi, hvorfor ikke? Er FAIR-prinsippene gjennomførbare og mulig å etterleve for offentlige virksomheter som deler data?
Skriv inn svaret deres her: 
Dette er en naturlig utvikling og virker fornuftig at det vises til FAIR-prinsippene ved tilgjengeliggjøring av offentlig data. Fagteamet med ansvar for åpne data i Patentstyret vil ta med dette i det pågående arbeid med å oppdatere vår løsning for åpne data, sammen med nye krav og retningslinjer fra WIPO.
Se også svar på siste spørsmål under punkt 1.
Er rådets ambisjonsnivåer for FAIR-prinsippene forståelig og hensiktsmessig? Bør ambisjonsnivået justeres for noen av prinsippene, og i så fall hvilke og hvordan?
Skriv inn svaret deres her:
Om veilederens punkt 4 - Bruk maskinlesbare og standardiserte formater.
Spesielt denne formulering er uklar og kanskje ikke hensiktsmessig: «Offentleglova § 30 stiller krav til at når virksomheter tilgjengeliggjør data skal det gjøres i alle eksisterende formater og språkversjoner.» 
Hvis en legger til ordet «hensiktsmessige» før «formater» blir det bedre og mer fleksibelt.
Er oversettelsene av prinsippene forståelig, og gjengir de meningsinnholdet fra originalspråket, engelsk? Hvilken norsk oversettelse av “Findable” er mest dekkende og presis - “gjenfinnbar” eller “søkbar”? Er det andre begreper som bør vurderes?
Skriv inn svaret deres her:
«Søkbar» er for smal oversettelse. Intensjonen med «findable» er langt bredere og derav en bedre oversettelse «gjenfinnbar». En oversettelse som kanskje trigger tanker om et bredt spekter av ulike tiltak, eks. kultur for å eksponere, promotere og markedsføre, bruk av standarder og til å bruke ulike kanaler mv.
Basert på Patentstyrets erfaring, er det viktig med tidlig dialog og involvering av kunder/brukere. Temaet er berørt i veilederen, men vi vil gjerne at dette fremheves ytterligere. Som datatilbyder er det viktig at vi lager gode eksempler på hvordan offentlige data kan benyttes til å styrke og forbedre eksisterende tjenester eller for innovasjon og bedre samhandling.  
Andre innspill
Vi ønsker også innspill som ikke dekkes av spørsmålene over. Dette kan være synspunkter på enkeltpunkter i veilederen, forhold vi ikke har spurt om, eller andre perspektiver dere mener er relevante.
Er det noe i veilederen dere ønsker å kommentere spesifikt, bruker dere gjerne overskriftene og nummereringen fra veilederen.
Skriv inn svaret deres her:
Data om patenter, varemerker og design – viktig offentlig sektordata
I Dataprioriteringsrådets mandat og formål er det gjort avgrensning av hva rådet skal gi anbefalinger om. Dette koblet til «EU direktiv 2019/1024 om åpne data». 
Hva betyr dette for Patentstyrets ansvarsområde og for veilederen?
Data om industrielle rettigheter, som patent, varemerke og design, er ikke eksplisitt definert som en egen kategori av datasett med høy verdi i EUs åpne data-regelverk. Slike data kan likevel omfattes av de generelle reglene i direktiv 2019/1024 om videre bruk av offentlig informasjon, ettersom direktivet også omtaler patentrelatert informasjon som en type offentlig sektordata. For Dataprioriteringsrådet betyr dette at IPR ikke allerede er prioritert gjennom EUs HVD-liste, men fortsatt kan vurderes som nasjonalt viktige data for tilgjengeliggjøring, videre bruk og verdiskaping.  [footnoteRef:1]  [1:  Teksten er utarbeidet med støtte fra generativ KI. Innholdet er kvalitetssikret mot de oppgitte rettskildene] 

Patentstyrets vil trekke frem at rettighetsdata er kritisk viktig for norsk næringslivs beskyttelse av egen innovasjon og verdiskaping. Likeså at åpne IPR-data representerer en viktig type offentlig sektordata som også er en byggestein for innovasjon i mange virksomheter.

Som en støtte til livshendelsen "Starte og drive", kan det være nyttig å konkretisere dataforvaltningslovens mål for IPR-data og andre nasjonalt viktige datasett på innovasjonsområdet. Patentstyret vil også undersøke denne muligheten i vårt videre arbeid.

